CELEX: C2004/273/03
Language: lv
Date: 2004-11-06 00:00:00
Title: Tiesas spriedums (trešā palāta) 2004. gada 16. septembrī lietā C-248/02 Eiropas Kopienu Komisija pret Itālijas Republiku (Valsts pienākumu neizpilde — Piesārņojums un kaitīgums — Augsnes aizsardzība — Notekūdeņu dūņas — Nepilnas informācijas sniegšana no 1995. līdz 1997. gadam — Direktīvas 86/278/EEK 10. un 17. pants)

6.11.2004   
            
            
               LV
            
            
               Eiropas Savienības Oficiālais Vēstnesis
            
            
               C 273/2
            
         
      TIESAS SPRIEDUMS
   
   (trešā palāta)
   2004. gada 16. septembrī
   lietā C-248/02 Eiropas Kopienu Komisija pret Itālijas Republiku (1)
   
   (Valsts pienākumu neizpilde - Piesārņojums un kaitīgums - Augsnes aizsardzība - Notekūdeņu dūņas - Nepilnas informācijas sniegšana no 1995. līdz 1997. gadam - Direktīvas 86/278/EEK 10. un 17. pants)
   (2004/C 273/03)
   tiesvedības valoda - itāļu
   Lietā C-248/02 Eiropas Kopienu Komisija (pārstāvji - H. Støvlbæk un R. Amorosi) pret Itālijas Republiku (pārstāvji - I. M. Braguglia, palīdz M. Florilli) par 2002. gada 8. jūlijā celto prasību par pienākumu neizpildi atbilstoši EK līguma 226. pantam Tiesa (trešā palāta) šādā sastāvā: tiesnesis, kas pilda trešās palātas priekšsēdētāja pienākumus A. Rosas, tiesneši R. Schingten un K. Schiemann (referents), ģenerāladvokāte C. Stix-Hackl, sekretārs R. Grass, 2004. gada 16. septembrī ir pasludinājusi spriedumu, kura rezolutīvā daļa ir šāda:
   
               1)
            
            
               nesniedzot nekādu informāciju par smago metālu koncentrācijas (sausnas mg/kg) vidējo gada vērtību (kadmijs, varš, niķelis, svins, cinks, dzīvsudrabs un hroms), kā arī slāpekļa un fosfora saturu notekūdeņu dūņās,
               
                           —
                        
                        
                           nesniedzot nekādu informāciju par sausnu veidā radīto notekūdeņu dūņu daudzumu (tonnas/gadā),
                        
                     
                           —
                        
                        
                           nesniedzot pieprasīto informāciju par gada laikā lauksaimniecībā sausnu veidā izmantojamo dūņu daudzumu, izņemot Friuli – Venēcija Džūlija (Frioul Vénétie Julienne) reģionu (no 1995. līdz 1997. gadam), Bolzano autonomo provinci (1995. gadā), Emīlija Romaņja (Émilie - Romagne) reģionu, kā arī Ligūrija (Ligurie) un Kalabrija (Calabre) reģionus, attiecībā uz kuriem tika norādīts, ka notekūdeņu dūņas nav tikušas izmantotas lauksaimniecībā;
                        
                     
                           —
                        
                        
                           neaktualizējot, vismaz attiecībā uz Lombardija (Lombardie), Emīlija Romaņja (Émilie - Romagne), Toskāna (Toscane), Abruci (Abruzzes), Kampānija (Campanie), Aostas ieleja (Val-d'Aoste), Sicīlija (Sicile) un Marke (Marches) reģioniem, reģistrus, kuros ir iekļauts dūņu sastāvs un raksturojumi sakarā ar Padomes 1986. gada 12. jūnija Direktīvas 86/278/EEK par vides, jo īpaši augsnes, aizsardzību, lauksaimniecībā izmantojot notekūdeņu dūņas, II A Pielikuma noteikumiem, un
                        
                     
                           —
                        
                        
                           neaktualizējot reģistrus, kuros ir atzīmēts radīto dūņu (visā nacionālajā teritorijā) un lauksaimniecībā izmantojamo dūņu daudzums, vismaz attiecībā uz Abruzzes, Campanie, Toscane un Sicile reģioniem,
                        
                     Itālijas Republika nav izpildījusi tai ar Direktīvas 86/278, ko groza Padomes 1991. gada 23. decembra Direktīva 91/692/EEK, ar ko standartizē un racionalizē ziņojumus par to, kā īsteno dažas direktīvas, kas attiecas uz vidi, 10. panta 1. punkta a) un b) apakšpunktu un 17. pantu uzliktos pienākumus.
            
         
               2)
            
            
               Piespriest Itālijas Republikai atlīdzināt izdevumus.
            
         
      (1)  OV C 202, 24.8.2002.